Diari Oficial de la Generalitat Valenciana


Sumari del DOGV 4243, del 07-05-2002 (2002/4693)

RESOLUCIÓ de 29 d'abril 2002, de la Subsecretaria de la Conselleria de Cultura i Educació, sobre l'elecció dels òrgans unipersonals de govern dels centres públics docents no universitaris de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4243

Data del DOGV
:   07-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4693


Data del document
:   29-04-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * quadre administratiu
    * eleccions
    * centre d'ensenyament
    * democratització de l'educació

RESOLUCIÓ de 29 d'abril 2002, de la Subsecretaria de la Conselleria de Cultura i Educació, sobre l'elecció dels òrgans unipersonals de govern dels centres públics docents no universitaris de la Comunitat Valenciana. [2002/4693]
  
Per l'Ordre de 28 d'abril de 1998 es regulen les eleccions dels òrgans unipersonals de govern dels centres públics docents no universitaris de la Comunitat Valenciana, en desplegament de les normes contingudes en els Decrets 233/1997 i 234/1997, de 2 de setembre, del Govern Valencià, pels quals s'aproven els reglaments orgànics i funcionals de les escoles d'Educació Infantil i dels col·legis d'Educació Primària, i dels instituts d'Educació Secundària, respectivament.
  
Per a l'adequat desenrotllament del procés electoral, és convenient dictar instruccions que precisen determinats aspectes de les normes que el regulen.
  
En virtut d'això, i fent ús de les autoritzacions concedides per l'apartat onze de l'Ordre de 28 d'abril de 1998 damunt indicada, esta Subsecretaria resol:
  
Primera. Convocatòria
  
Les eleccions dels òrgans unipersonals de govern dels centres docents no universitaris de la Comunitat Valenciana a què es referix l'Ordre de 28 d'abril de 1998, de la Conselleria de Cultura, Educació i Ciència, per la qual es regula l'elecció dels òrgans unipersonals de govern dels centres públics docents no universitaris de la Comunitat Valenciana, en desplegament de les normes contingudes en els Decrets 233/1997 i 234/1997, de 2 de setembre, del Govern Valencià, pels quals s'aproven els reglaments orgànics i funcionals de les escoles d'Educació Infantil i dels col·legis d'Educació Primària, i dels instituts d'Educació Secundària, respectivament, se celebraran el 3 de juny 2002 i, si en primera votació cap candidat obté la majoria absoluta, es procedirà a una nova convocatòria en el termini de quaranta-huit hores.
  
Segona. Termini de presentació de candidats
  
Els candidats a director o directora hauran de presentar per escrit davant el consell escolar, fins al dia 16 de maig de 2002 inclusivament, el programa de direcció, els mèrits professionals i les condicions que van permetre la seua acreditació per a l'exercici de la funció directiva en els termes referits en l'apartat quart de l'Ordre de 28 d'abril de 1998 damunt mencionada.
  
Tercera. Notificació
  
El nom del candidat o candidata que obtinga la majoria absoluta, i la proposta de nomenament de l'equip directiu, serà notificada pel president o presidenta de la mesa electoral al director o directora territorial de Cultura i Educació en el termini de quaranta-huit hores després de l'elecció, per al seu corresponent nomenament.
  
Quarta. Entrada en vigor
  
La present resolució entrarà en vigor l'endemà de la publicació en el Diari Oficial de la Generalitat Valenciana.